Správa zo zahraničnej pracovnej cesty
1.  Účastník ZPC:
Mgr. Alexander Kutka, hlavný štátny radca, 
Odbor štátnej a európskej politiky vo vede a technike, Sekcia vedy a techniky, Ministerstvo školstva, vedy,  výskumu a športu Slovenskej republiky
Znalosť jazykov: anglický - veľmi pokročilý, nemecký - veľmi pokročilý, francúzsky - začiatočník

2.  Zahraničná pracovná cesta:
štát/mesto: Francúzsko / Paríž
Dátum: 17.04. – 18.04. 2012
Prijímajúca organizácia: Európska vesmírna agentúra ESA, 8/10 Rue Mario Nikis, Paríž
Účel cesty: účasť na 144. zasadnutí programovej rady Programme Board on Earth Observation (ďalej len „PB-EO“). Cestovné a pobytové náklady hradilo MŠVVŠ SR. 

3.  Rámcový program pobytu:
17.04.2012   cesta Bratislava – Schwechat, let Viedeň – Paríž C.D.G., 
účasť na zasadnutí
18.04.2012   let Paríž C.D.G. – Viedeň, cesta Schwechat – Bratislava

4.  Stručný priebeh rokovaní:
Slovenská republika je pravidelne prizývaná účastniť sa na rokovaniach programovej rady PB-EO, ktorá sa okrem iného zaoberá spoločným projektom ESA-EÚ s názvom GMES. Na predmetnom rokovaní dňa 17.4.2012 bol prerokovávaný Návrhu na zmenu Programovej deklarácie Vesmírny komponent GMES (ďalej len „GSC“) a implementačných pravidiel programu GSC.
Oba dokumenty sú predmetom úprav v súvislosti s pripravovaným spustením tretej etapy programu, ktoré sa má odsúhlasiť na ministerskej rade ESA v novembri 2012. So štartom prvých satelitov programu GMES sa ráta v roku 2013. Najväčšou prekážkou pre členské štáty ESA pre spustenie tejto etapy je nedostatočný záväzok EK pre spolufinancovanie programu, konkrétne nezaradenie financovania programu GMES do MFF. ESA  však pripomenula, že spustenie tretej etapy programu je potrebné i napriek tomuto riziku, nakoľko sa končí životnosť starších satelitov pre pozorovanie Zeme. Pri dlhom odkladaní štartu satelitov projektu GMES môže byť ohrozená kontinuita pozorovaní napr. výšky hladiny morí, čo je pre tvorbu protipovodňových opatrení v krajinách s pobrežím kritické. Taktiež je potrebné sa rozhodnúť do termínu konania ministerskej rady ESA v novembri 2012, kde sa odsúhlasí rozpočet ESA na ďalšie tri roky. Zástupca Európskej komisie sa vyjadril, že rozhodnutie o zaradení, resp. nezaradení financovania programu GMES do MFF bude učinené až v roku 2014.

5.  Odporúčané závery:

Slovenská republika by sa mala naďalej zúčastňovať rokovaní PB-EO v záujme získavania informácií o vykonávaní programu GMES, ktorého sa ako členský štát môže účastniť.

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na Sekcii vedy a techniky MŠVVaŠ SR.

7.   Osobitne vyhodnotený očakávaný prínos ZPC
Slovenská republika sa prezentovala ako aktívny člen EÚ so záujmom o európsku vesmírnu politiku a o postupnú integráciu SR do ESA. Pre tento cieľ je dôležité zúčastňovať sa rokovaní, na ktoré je SR prizvaná, ako aj nadväzovanie kontaktov so zahraničnými partnermi, pre prenos skúseností a dobrých praktík v oblasti utvárania domácej vesmírnej politiky, vedy a priemyslu. 

8.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracoval: 	Mgr. Alexander Kutka, OŠEPVaT
Dátum: 			20. 4. 2012
Správu schválil:		Ing. Diana Demková, riaditeľka OŠEPVaT
				RNDr. Marta Cimbáková, GR SVT

Zoznam použitých skratiek:

GSC	GMES Space Component	
MFF	Multiannual Financial Framework	
PB-EO	Programme Board on Earth Observation